Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: Melléklet a 9/2011. (III. 9.) OGY határozathoz
Paragraph Index: 708

5. Minden magyar állampolgárt megilletik az alapvetõ állampolgári jogok. Senkit sem lehet magyar állampolgárságától önkényesen megfosztani vagy magyar állampolgárt Magyarország területérõl kiutasítani. A magyar állampolgárt megilleti a külföldrõl való hazatérés joga. Minden magyar állampolgár jogosult arra, hogy külföldi tartózkodásának ideje alatt Magyarország védelmét élvezze. Az állampolgárságról sarkalatos törvény rendelkezik. Magyarország területén törvényesen tartózkodó külföldit csak a törvénynek megfelelõen hozott határozat alapján lehet kiutasítani. Minden magyar állampolgárt sarkalatos törvényben meghatározott feltételek esetén megilleti a választójog, továbbá minden magyar állampolgárnak joga van ahhoz, hogy rátermettségének, képzettségének és szakmai tudásának megfelelõen közhivatalt viseljen. Minden magyar állampolgárt megilleti a nemzeti és etnikai kisebbségi státushoz való jog. A nemzeti és etnikai kisebbségeknek a nemzet hatalmának részeseiként joguk van kollektív részvételre a közéletben, saját kultúrájuk ápolásához,anyanyelvükhasználatához,anyanyelvû oktatáshoz,a sajátnyelvenvalónévhasználathoz.Képviseletüket törvények biztosítják. A nemzeti és etnikai kisebbségek helyi és országos önkormányzatokat hozhatnak létre. A magyar állampolgároknak joguk van a szociális biztonsághoz, a mûvelõdéshez való joghoz. Az Alkotmány – az egészséghez való joghoz hasonlóan – tartalmazza azokat az állami kötelezettségvállalásokat, melyek az Alkotmányban szereplõ szociális és kulturális jogok érvényesülését elõmozdítják. Az Alkotmány államcélként rendelkezzék a rászorulókról történõ gondoskodásról és az ifjúság védelmezésérõl. Az alapvetõ állampolgári jogok gyakorlásáról rendelkezõ törvények egyes alapvetõ állampolgári jogok gyakorlását magyar állampolgársággal nem rendelkezõknek is biztosíthatják. A magyar állam nemzetközi kötelezettségvállalásának megfelelõen nem magyar állampolgároknak törvényben elõírt feltételek esetén menedékjogot biztosít.

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes